stanford-oval/wikipedia huggingface dataset:
This Is America
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  אוסטריה | Ö3 אוסטריה טופ 40‏ | 20 |  |
|  אוסטרליה | מצעד הסינגלים האוסטרלי | 1 |  |
|  איטליה | מצעד הסינגלים האיטלקי | 49 |  |
|  אירלנד | מצעד הסינגלים האירי | 2 |  |
|  ארצות הברית | בילבורד הוט 100 | 1 |  |
|  ארצות הברית | מצעד שירי ה-R&B\היפ הופ | 1 |  |
|  ארצות הברית | מצעד השירים הקצביים | 9 |  |
|  גרמניה | GfK – טופ 100 | 39 |  |
|  דנמרק | היטליסטן | 13 |  |
|  הולנד | מצעד 40 הסינגלים ההולנדיים | 19 |  |
|  הונגריה | Rádiós Top 40 | 9 |  |
|  הממלכה המאוחדת | מצעד הסינגלים הבריטי | 6 |  |
|  הרפובליקה הדומיניקנית | מוניטור לטינו | 46 |  |
|  ולוניה | אולטראטופ 40 | 7 |  |
|  יפן | יפן הוט 100 | 24 |  |
|  נורווגיה | VG-lista | 10 |  |
|  ניו זילנד | המצעד הניו זילנדי הרשמי | 1 |  |
|  סלובקיה | ČNS IFPI | 3 |  |
|  ספרד | PROMUSICAE | 46 |  |
|  סקוטלנד | מצעד הסינגלים הסקוטי | 11 |  |
|  פורטוגל | מצעד הסינגלים הפורטוגזי | 2 |  |
|  פלנדריה | אולטראטופ 50 | 30 |  |
|  צ'כיה | ČNS IFPI | 8 |  |
|  צרפת | SNEP | 19 |  |
|  קנדה | קנדה הוט 100 | 1 |  |
|  שוודיה | סוורייטופליסטן | 9 |  |
|  שווייץ | המצעד השווייצרי | 16 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  אוסטרליה | מצעד הסינגלים האוסטרלי | 88 |  |
|  אסטוניה | אסטי טיפ-40 | 95 |  |
|  ארצות הברית | בילבורד הוט 100 | 51 |  |
|  ארצות הברית | מצעד שירי ה-R&B\היפ הופ | 26 |  |
|  ישראל | מדיה פורסט ישראל | - |  |
|  ישראל | גלגלצ | 8 |  |
|  קנדה | קנדה הוט 100 | 35 |  |
נתוני מכירות

| מדינה | תואר | מכירות |
| --- | --- | --- |
| אוסטרליה (ARIA) | פלטינה | 70,000 |
| ארצות הברית (RIAA) | פלטינה ×3 | 3,000,000 |
| בריטניה (BPI) | זהב | 400,000 |
| ניו זילנד (RMNZ) | זהב | 15,000 |
| פולין (ZPAV) | פלטינה | 20,000 |
| צרפת (SNEP) | זהב | 100,000 |
| קנדה (Music Canada) | פלטינה | 80,000 |
| שוודיה (GLF) | זהב | 4,000,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 5 במאי 2018 | הורדה דיגיטלית | mcDJ‏ • RCA |  |
| ארצות הברית | 15 במאי 2018 | רדיו קצבי עכשווי | mcDJ‏ • RCA |  |
Magical Mystery Tour

ערך זה עוסק באלבום המוזיקה של הביטלס. אם התכוונתם לסרט, ראו .
Magical Mystery Tour (מסע המסתורין הקסום, ידוע בעברית גם בשם מסע הקסם המסתורי) הוא אלבום האולפן התשיעי של להקת הרוק הבריטית הביטלס, אשר יצא לאור כמיני-אלבום כפול בבריטניה וכאלבום בארצות הברית. הפיק אותו ג'ורג' מרטין, והוא כולל את הפסקול של הסרט מ-1967 הנושא את אותו השם. ב-8 בדצמבר 1967 הפיצה את המיני-אלבום בבריטניה חברת התקליטים פרלופון, וב-27 בנובמבר הפיצה קפיטול רקורדס בארצות הברית אלבום באותו שם, שכלל את ששת השירים המקוריים וחמישה סינגלים של הלהקה מ-1967. המהדורה הראשונה של האלבום בן 11 הרצועות לא הופצה בבריטניה עד 1976. כשהוציאה חברת התקליטים EMI את קטלוג הביטלס על גבי תקליטורים ב-1987, רשימת הרצועות של האלבום שיצא בארצות הברית נחשפה כעדיפה על המיני-אלבום שיצא בבריטניה.
למרות ביקורת תקשורתית נרחבת על הסרט "Magical Mystery Tour", הפסקול הצליח והיה אלבום מספר 1 בגראמי בארצות הברית.
רקע

לאחר שהביטלס סיימו את Sgt. Pepper's Lonely Hearts Club Band באפריל 1967, פול מקרטני רצה ליצור סרט פסיכדלי בהשפעת הסופר תומך ה-LSD קן קיזי והקבוצה שהתגבשה סביבו ("Merry Pranksters") בחוף המערבי של ארצות הברית. הסרט היה אמור להיות חסר תסריט: אנשים "רגילים" שונים שנוסעים על קרון נוסעים ועוברים הרפתקאות "קסומות" לא מוגדרות. הביטלס הקליטו את השיר "Magical Mystery Tour", אבל הרעיון נזנח לזמן מה. בינתיים המשיכה הלהקה להקליט שירים לסרט האנימציה Yellow Submarine, ובמקרה של "All You Need Is Love" – להופעתה בשידור הלוויין של Our World ב-25 ביוני. לחברי הלהקה נודע על מותו של האמרגן בריאן אפשטיין בסוף אוגוסט, כשהם השתתפו בסמינר מדיטציה טרנסצנדנטלית בוויילס. בעקבות זאת, במהלך פגישה של הלהקה בתחילת ספטמבר, הציע מקרטני להמשיך את העבודה על הסרט, כדי להבטיח שללהקה יהיה במה להתמקד בזמן ההתמודדות עם האובדן.[דרוש מקור]
הסרט Magical Mystery Tour תוכנן כספיישל טלוויזיוני שכולל 6 שירים חדשים: "Magical Mystery Tour", "I Am the Walrus", "The Fool on the Hill", "Blue Jay Way", "Flying" ו"Your Mother Should Know". מספר השירים הציב אתגר עבור הביטלס וחברת התקליטים הבריטית שלהם, EMI, שכן היו מעט מדי בשביל אלבום אבל יותר מדי עבור מיני-אלבום. רעיון אחד היה להוציא מיני-אלבום אשר ינגן ב-33 סל"ד, אבל אפשרות זו הייתה גורמת לירידה באיכות השמע ולכן נפסלה. הפתרון שנבחר היה להנפיק את המוזיקה בפורמט החדשני מיני-אלבום כפול.
מכיוון שמיני-אלבומים לא היו פופולריים בארצות הברית באותו הזמן, הוציאה קפיטול רקורדס את פסקול הסרט כאלבום על ידי הוספת רצועות של סינגלים שלא היו באלבומים מאותה שנה. הביטלס לא היו מרוצים מכך. הצד הראשון של האלבום הכיל את שירי הפסקול של הסרט (כמו אלבומי הפסקול הבריטיים המוקדמים יותר של הביטלס), ואילו הצד השני הכיל את הסינגלים של הלהקה שראו אור עד לנקודה זו ב-1967, וכן את "Hello Goodbye", אשר יצא כסינגל חדש בנובמבר. שלוש מהרצועות – "Penny Lane", "Baby, You're a Rich Man" ו"All You Need Is Love" – הוצגו בקול סטריאופוני (או "מעובד") על גרסת הסטריאו של האלבום של קפיטול. בריאיון ב-1968, ג'ון לנון אמר למגזין רולינג סטון: "זה לא אלבום, אתם מבינים. זה הפך לאלבום פה, אבל זה רק היה [אמור להיות] הפסקול של הסרט".
העטיפה והאריזה

כחלק מהפורמט יוצא הדופן, החליטו הביטלס לארוז את המיני-אלבום הכפול בעטיפת שער-מתקפל עם חוברת של 24 עמודים. החוברת הכילה את מילות השירים, תמונות בצבע מהפקת הסרט, ואיורים צבעוניים בסגנון קומיקס על ידי הקריקטוריסט של הביטלס בוב גיבסון. בחבילה של המיני-אלבום הכפול, חוקרי קולנוע באקדמיית בוב ניורסון אמרו מאוחר יותר: "אף על פי שזה בהחלט פתר את הבעיה של כמות השירים, יש ספק כי זה גם נולד מהרצון של הביטלס להיות חלוצים ולנסות פורמטים ואריזות קונבנציונליים".
הסרט

לאחר יציאת האלבום "סרג'נט פפר", פול מקרטני רצה ליצור סרט שמבוסס על הביטלס ועל המוזיקה שלהם. הסרט תוכנן להיות ספונטני וללא תסריט קבוע מראש, כאשר העלילה מתקדמת תוך כדי אלתור. הרעיון הכללי הוא קבוצה של בריטים רגילים (ביניהם חברי הביטלס), הנוסעת בסוג של אוטובוס צבעוני ומקושט, יוצאת למסע מופלא שבמהלכו "מתחילים לקרות דברים מוזרים ומסתוריים" (הרעיון התבסס על "מסעות מסתורין", טיולים שיעדיהם לא היו ידועים לנוסעים מראש). הסגנון מזכיר את עבודתו של היוצר האמריקאי החשוב קן קיזי.
הסרט נעשה, אך הציפיות ל"מסע מופלא" התבדו. במקרה אחד במהלך צילומי הסרט, התקבץ מספר גדול של מכוניות סביב האוטובוס, מתוך סקרנות לראות מה זוממים נוסעיו. בסופו של דבר גרמו הצופים הסקרנים לפקק תנועה גדול שהעיק על צילומי הסרט. העניין הסתיים כאשר לנון קרע בעצבנות את כיתובי-היד שקישטו את האוטובוס.
הסרט הוא הפרויקט הראשון של הביטלס לאחר מותו של האמרגן, בריאן אפשטיין באוגוסט 1967. הועלו ספקולציות רבות בנוגע לאופיו המבולגן של הפרויקט – כמו העדר תסריט ובימוי מקצועי – כפועל יוצא של היעדרותו של אפשטיין. הסרט שודר בטלוויזיה פעמיים (ברשת BBC) במהלך חופשת חג המולד בשנת 1967, אך נקטל על ידי המבקרים. לעומת זאת, נראה כי סטיבן ספילברג הושפע מהסרט כאשר היה סטודנט לקולנוע (פול מקרטני אמר בריאיון לסדרת האנתולוגיה: "קראתי שהוא אמר שבזמן לימודיו הסרט משך את תשומת לבו ושל חבריו, והיחס אליו היה כאל סרט אמנותי ולא כאל סרט סטנדרטי").
היו תוכניות לשדר את הסרט בערוץ ABC בארצות הברית, אך בסופו של דבר הסרט נגנז והגיע למסכים בארצות הברית רק באמצע שנות ה-70, כאשר צבר תאוצה בקרב חוגי סטודנטים וחובבי סרטים אלטרנטיביים. כיום הוא נחשב לסרט פולחן קלאסי.
פסקול הסרט

בהשוואה לסרט עצמו, הפסקול התקבל באהדה רבה יותר בקרב המבקרים ואף היה מועמד לזכייה בפרס גראמי עבור התקליט הטוב ביותר של שנת 1968. כמו כן, הגיע הפסקול למקום ראשון במצעד בארצות הברית וצעד בו במשך שמונה שבועות. הוא יצא לחנויות בבריטניה במהלך דצמבר 1967 בגרסת מיני-אלבום (EP) כפול. הגרסה האמריקנית יצאה בשלהי נובמבר 1967 בתור תקליט אריך-נגן (LP). ישנם הבדלים בין שתי הגרסאות בעיצוב העטיפה ובארגון סדר השירים. התקליט חולק לשני צדדים, כאשר בצד הראשון מופיע פסקול הסרט ובצד השני מופיעים סינגלים משנת 1967. הגרסה הבריטית כוללת את שירי הפסקול בלבד.
צד א' (בגרסה האמריקאית)

הצד הראשון הוא דוגמה למוזיקה מעידן הפסיכדליה המוקדם. הצד נפתח עם רצועת הנושא הרוקסיטית "Magical Mystery Tour", העושה שימוש ברמקול מסתובב ומלוטרון לשם יצירת צליל היקפי פסיכדלי. הצד ממשיך עם השיר השקט "The Fool on the Hill" של מקרטני. לדברי המוזיקולוג יוסי מר-חיים שיר זה שייך לסוגת השירים ה"הומניסטיים-אוניברסליים" של מקרטני כמו Eleanor Rigby ו-Penny Lane. מקרטני מנגן בשיר זה בחליל צד וחלילית וזו הפעם הראשונה שהוא מוקלט מנגן בכלי נשיפה מעץ.
הרצועה הבאה בתקליט היא היצירה האינסטרומנטלית "Flying" שהולחנה על ידי כל ארבעת חברי הביטלס (זוהי היצירה האינסטרומנטלית השנייה שהביטלס יצרו עד אז). הרצועה הרביעית היא יצירתו הפסיכדלית של האריסון "Blue Jay Way". שיר זה, למרות שנכתב בסולם לפי ראגה הודית, אינו שיר הודי במוזיקה שלו ובתכניו. גם לסיטאר שבו ניגן האריסון בשיר ניתנו תפקיד שונה וצליל שונה מהנהוג במוזיקה הודית. האריסון כתב את השיר על חוויה שבה חיכה ברחוב בשם זה בלוס אנג'לס. הרצועה החמישית היא שירו של מקרטני, "Your Mother Should Know", המדגים שימוש של מקרטני בחומרים מלודיים והרמוניים המאפיינים את המוזיקה של שנות ה-20 של המאה ה-20.
הרצועה השישית שסוגרת את צד הפסקול היא יצירת האוונגרד של לנון, I Am the Walrus (אני סוס-הים). זהו השיר היחיד שתרם לנון לתקליט. הוא מכיל צירופי מילים ומשפטים בסגנון אי-גיון (נונסנס) המושפעים מכתבי לואיס קרול ונכתבו במהלך "טריפים" של LSD. לנון טען בריאיון שהשיר נכתב ברוחו של בוב דילן, שלפיה "אל תגיד דבר בפשטות אם אפשר לאמרו באופן מסובך". לכן, הוא אינו ברור ומכיל רמזים מעורפלים. אחת התמות המרכזיות בשיר היא לעג של לנון לתופעת הארי קרישנה. מבחינה מלודית והרמונית, השיר נע בין מספר מוקדים, ובשיאו קיימת שבירה מקטע רוק-גיטרות, דרך אקורד המנוגן על ידי תזמורת למנגינה שונה לגמרי שבה מושרת השורה "יושב בגן אנגלי, ממתין לשמש שתבוא/ אם השמש לא תבוא אתה תשתזף מהגשם האנגלי". דמותו של סוס הים נלקחה מהשיר "סוס הים והנגר" המופיע בספרו של קרול "מבעד למראה ומה אליס מצאה שם". לנון טען בריאיון שלא שם לב לעלילת השיר של קרול, ולא ידע שסוס הים הוא דמות שלילית וחמדנית. מפרשי השיר נאחזו בעובדה זו כדי לראות בו התרסה נגד הקפיטליזם (בשל השורה "אני סוס הים, אתה/אתם סוס הים"). ברוח הגישה להמשיך ולפתח את השיר בקודה, לאחר סיומו, מוכפלת בסוף השיר מספר פעמים רב השורה "Ha Ha Everybody got one", המעורבלת יחד עם קולות רדיו שהיה פתוח בתחנת BBC שישדרה את "המלך ליר" מאת שייקספיר. בשיר "Looking through a glass onion" מהאלבום הלבן מתייחסים הביטלס לשיר ולסצנה שבו הוא מופיע בסרט, שבה חובש מקרטני את מסכת סוס הים. כמענה לטירוף חיפוש הרמזים התומכים כביכול בתאוריית הקשר על מותו של פול מקרטני נאמר בשיר "והנה עוד רמז אחד לכולכם... סוס הים היה פול".
צד ב' (בגרסה האמריקאית)

צד ב' הוא אוסף של להיטי הביטלס מאותה תקופה, שלא הופיעו בתקליט אריך-נגן לפני כן. הצד פותח בשיר "Hello Goodbye" (תשובתו האמנותית של מקרטני לשירו של לנון "I Am The Walrus"). שתי הרצועות הבאות הן שתי יצירות אוטוביוגרפיות בחלקן, המנוגדות לחלוטין בסגנונן: השיר "Strawberry Fields Forever" של לנון, מאופיין במילים ומלודיה כבדות ומדכאות; שירו של מקרטני "Penny Lane", מבטא את יכולותיו הקוליות והמלודיה שלו מבטאת נוסטלגיה עליזה וזוהרת. שני השירים הוקלטו במהלך העבודה על האלבום "סרג'נט פפר" ויצאו כתקליטון כפול.
שאר הרצועות בצד השני כוללות את היצירה פרי-שיתוף הפעולה בין מקרטני ולנון – "Baby, You're a Rich Man" (שיצא כצד ב' של התקליטון "All You "Need is Love). הצד השני מסתיים עם המנון האהבה האוניברסלי שכתב לנון, "All You Need Is Love", שחובר במיוחד עבור שידור הלוויין הראשון ב-25 ביוני 1967 ושודר ב-26 מדינות לכ-400 מיליון צופים, במסגרת התוכנית "Our World" של ה-BBC.
רשימת הרצועות (בגרסה האמריקאית)

כל השירים נכתבו והולחנו על ידי ג'ון לנון ופול מקרטני, למעט אם צוין אחרת.
| צד א'> מס' | צד א'> שם | צד א'> שירה מובילה | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | Magical Mystery Tour  | מקרטני והאריסון | 2:48 |  |  |  |  |  |  |
| 2. | The Fool on the Hill  | מקרטני | 3:00 |  |  |  |  |  |  |
| 3. | Flying (לנון, מקארטני, האריסון, סטאר)   | אינסטרומנטלי | 2:16 |  |  |  |  |  |  |
| 4. | Blue Jay Way (האריסון)   | האריסון | 3:50 |  |  |  |  |  |  |
| 5. | Your Mother Should Know  | מקרטני | 2:33 |  |  |  |  |  |  |
| 6. | I Am the Walrus  | לנון | 4:35 |  |  |  |  |  |  |
| צד ב'> מס' | צד ב'> שם | צד ב'> שירה מובילה | צד ב'> משך | צד ב'>  | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 1. | Hello, Goodbye  | מקרטני | 3:24 |  |  |  |  |  |  |
| 2. | Strawberry Fields Forever  | לנון | 4:05 |  |  |  |  |  |  |
| 3. | Penny Lane  | מקרטני | 3:00 |  |  |  |  |  |  |
| 4. | Baby, You're a Rich Man  | לנון | 3:07 |  |  |  |  |  |  |
| 5. | All You Need Is Love  | לנון | 3:57 |  |  |  |  |  |  |
| משך כולל: | משך כולל: | משך כולל: | 36:35 |  |  |  |  |  |  |
רשימת הרצועות (בגרסת ה־EP הבריטית)

כל השירים נכתבו והולחנו על ידי ג'ון לנון ופול מקרטני, למעט אם צוין אחרת.
| צד א'> מס' | צד א'> שם | צד א'> שירה מובילה | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | Magical Mystery Tour  | לנון ומקרטני | 2:48 |  |  |  |  |  |  |
| 2. | Your Mother Should Know  | מקרטני | 2:33 |  |  |  |  |  |  |
| 3. | I Am the Walrus  | לנון | 4:35 |  |  |  |  |  |  |
| צד ב'> מס' | צד ב'> שם | צד ב'> שירה מובילה | צד ב'> משך | צד ב'>  | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 1. | The Fool on the Hill  | מקרטני | 3:00 |  |  |  |  |  |  |
| 2. | Flying  | אינסטרומנטלי | 2:16 |  |  |  |  |  |  |
| 3. | Penny Lane  | מקרטני | 3:00 |  |  |  |  |  |  |
| 4. | Blue Jay Way  | האריסון | 3:50 |  |  |  |  |  |  |
| משך כולל: | משך כולל: | משך כולל: | 19:08 |  |  |  |  |  |  |
ראו גם

1967 במוזיקה
הערות שוליים

↑  תמליל הראיון
1 2   יואב קוטנר, ‏מסע הקסם המיסתורי - פרק 34, באתר iCast
| הביטלס |
| --- | --- | --- |
ג'ון לנון • פול מקרטני • ג'ורג' האריסון • רינגו סטאר
פיט בסט • סטיוארט סאטקליף • לנון-מקרטני
| אלבומי אולפן | Please Please Me‏ (1963) • With the beatles‏ (1963) • A Hard Day's Night‏ (1964) • Beatles for Sale‏ (1964) • !Help‏ (1965) • Rubber Soul‏ (1965) • Revolver‏ (1966) • Sgt. Pepper's Lonely Hearts Club Band‏ (1967) • Magical Mystery Tour‏ (1967) • The Beatles‏ (1968) • Yellow Submarine‏ (1969) • Abbey Road‏ (1969) • Let It Be‏ (1970) |  |
| סרטים | ‏A Hard Day's Night‏ (1964) • !Help‏ (1965) • Magical Mystery Tour ‏(1967) • Yellow Submarine ‏ (1968) • Let It Be ‏(1970) • The Beatles: Get Back ‏(2021) |  |
| הנהלה | אלן ויליאמס • בריאן אפשטיין • אלן קליין • אפל רקורדס |  |
| הפקה | ג'ורג' מרטין • ג'ף אמריק • פיל ספקטור • נורמן סמית' • אלן פרסונס • אולפני אבי רוד |  |
| ערכים נוספים | ערכים נוספים |  |
|  | The Quarrymen • ביטלמניה • ריצ'רד לסטר • תאוריית הקשר על מותו של פול מקרטני • מסע הקסם המסתורי • קלאוס פורמן • יוקו אונו • אנתולוגיה • רצח ג'ון לנון • LOVE • פיליפ נורמן • סיד ברנשטיין • החיפושית החמישית • הופעת הביטלס על הגג • פירוק הביטלס |  |
דיסקוגרפיה של הביטלס • שירי הביטלס
| --- | --- |
בקרת זהויות :  MusicBrainz release group: 6e514645-fbee-34ac-97e0-c2120a4a5644
אאוגניוס השני

האפיפיור אאוגניוס השני (בלטינית: Eugenius II;‏ מת ב-27 באוגוסט 827) היה ההגמון של רומא מ-4 ביוני 824 עד מותו בשנת 827.
ביוגרפיה

אאוגניוס נולד בשנת 780, ונבחר לאפיפיור ב-4 ביוני 824 על ידי אצילי רומא, אשר נתמכו על ידי האימפריה הפרנקית. לואי החסיד שלח את בנו לותר הראשון לרומא כדי לחזק את ההשפעה הפרנקית. האצילים הרומיים שגורשו בימי שלטונו של האפיפיור הקודם, פסקליס הראשון ונמלטו לצרפת חזרו, ורכושם הוחזר להם. בשנת 824 נחתם הסכם רומנה בין האפיפיור לקיסר, אשר קידם את היומרות הקיסריות בעיר רומא, אך חיזק גם את כוחם של האצילים, והביא בכך להקטנה לא מבוטלת של זכויות היתר שהוענקו לאפיפיור פסקליס הראשון. הסכם זה כלל את החוק כי לא יהא ניתן להכתיר אפיפיור חדש לאחר בחירתו, עד לאחר קבלת אישור של הקיסר הפרנקי. הוא קבע כי אלה שהיו תחת חסות מיוחדת של האפיפיור או הקיסר יהיו בלתי ניתנים להפרעה, וכי רכוש הכנסייה לא יישדד לאחר מותו של אפיפיור. בסתיו 826 נערך סינוד ברומא, אשר כלל 62 בישופים מכל רחבי איטליה, והתקבלו בו צעדים כדי לשפר את המשמעת ואת החינוך של הכמורה. ב-27 באוגוסט 827 מת אאוגניוס ברומא, וולנטינוס נבחר לאפיפיור במקומו.
אאוגרואידיים

| אאוגרואידיים |
| --- | --- |
 שחזור של ארגילורניס (Ergilornis)
תקופה
סוף אאוקן-פליוקן 40–3 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: עגוראים
תת־סדרה:: תרופודה
משפחה:: אאוגרואידיים
שם מדעי
 Eogruidae

אאוגרואידיים (שם מדעי: Eogruidae) היא משפחה של עופות נכחדים מסדרת העגוראים, שחיו בין סוף האאוקן עד הפליוקן, מלפני 40 מיליון שנה עד לפני 3 מיליון שנה ברחבי אירואסיה. עופות אלה היו כבדים ביותר ולא היו מסוגלים לעוף. הם חיו על הקרקע בדומה ליענים מודרניים וגם הגיעו לגודל דומה.
המאובנים של מינים השייכים למשפחה זו נדירים ושבירים. הממצאים מרמזים שעופות אלה השתייכו לסדרת העגוראים והיו קרוביהם של העגוריים, החצוצרנים והארמוס. היו להם רגליים שריריות בעלות שתי אצבעות חזקות בכל רגל, עצמות גפיים קדמיות מנוונות וכמעט שלא נראות וצוואר ארוך. הדמיון ליענים הוא כתוצאה מאבולוציה מתכנסת, אך מבנה הרגל מסגיר את הקרבה לעגוראים.
הם חיו כנראה בערבות הפתוחות של אירואסיה, שם נפוצו מגוון יונקים טורפים ובדומה ליענים נאלצו לפתח תנועה מהירה (אנ') כדי לשרוד.
מיון

סוג Eogrus
סוג Sonogrus
תת-משפחה Ergilornithinae
סוג Amphipelargus
סוג ארגילורניס (Ergilornis)
סוג Sinoergilornis
סוג Urmiornis
Y Love

| --- | --- |

 לידה:  5 בינואר 1978 (בן 46) בולטימור, מרילנד, ארצות הברית ארצות הברית
 מוקד פעילות:  ארצות הברית 
 תקופת הפעילות:  מ-2005
 עיסוק:  זמר-יוצר
 סוגה:  היפ הופ וראפ
 חברת תקליטים:  Shemspeed
 thisisylove.com
 
ייץ ג'ורדן (באנגלית: Yitz Jordan; נולד ב-5 בינואר 1978, כ"ו טבת ה'תשל"ח), הידוע יותר בשם הבמה שלו Y-Love, הוא זמר היפ הופ יהודי אפרו אמריקאי. הוא שר את השירים שלו בערבוב מילים מאנגלית, עברית, יידיש, ערבית, לטינית וארמית.
קורות חיים > חיים אישיים

ג'ורדן, בן יחיד, נולד וגדל בבולטימור, מרילנד, לאב אתיופי נוצרי ואמא פורטוריקנית שלעיתים הלכה לכנסייה בפטיסטית. כנער, ג'ורדן העריץ את החרוזים בשיריהם של KRS-One ו"Chuck D" מפאבליק אנמי.
ג'ורדן החל להתעניין ביהדות בגיל שבע. "ראיתי פרסומת שאמרה 'חג פסח שמח מהחברים שלכם בערוץ 2'... ואז אני ציירתי כוכבים עם שש פינות על כל דבר בבית של אמא שלי". בשנות העשרה שלו, הוא החל להשתתף בשיעורי יהדות באוניברסיטת ג'ונס הופקינס. הוא ניגש לרב של בית הכנסת כדי להתגייר, אך בקשתו נדחתה על הסף בגלל גילו הצעיר. מספר שנים מאוחר יותר, נרשם ג'ורדן לישיבת אור שמח בירושלים, שם החל ללמוד לקראת הגיור האורתודוקסי שלו. בישיבה, בגיל 21, הוא החל לראשונה לעשות ראפ עם החברותא שלו, ככלי עזר לשינון התורה שלמדו ביחד. ב-13 ביולי 2001, כ"ב בתמוז ה'תשס"א, ג'ורדן עבר גיור אורתודוקסי.
בתחילת שנת 2013 ג׳ורדן יצא מהארון.
קריירה

לאחר המעבר לברוקלין ב-2001, החל ג'ורדן לבצע הופעות בבמות פתוחות בכל רחבי ניו יורק בשם Y-Love. הוא קיבל ביקורת מצדה של האוכלוסייה היהודית המקומית בגלל היותו חבר גם בקהילת ההיפ הופ.
Y-Love הוציא לאור את המיקסטייפ הראשון שלו בשנת 2005, "DJ Handler Presents Y-Love: The Mixtape", שהוביל לזכייתו בפרס אמן ההיפ הופ הטוב ביותר לשנת 2006 בטקס פרסי המוזיקה יהודית מטעם המגזין Heeb.
באביב של שנת 2008, חבר Y-Love לביטבוקסר יורי ליין כדי להקליט את אלבום הא-קאפלה, "Count It" (ספירה). מכיוון שהאלבום כלל שירה בלבד ניתן היה להאזין לו במשך כל השנה על ידי יהודים אורתודוקסים, כולל בזמן ספירת העומר, כאשר אסור לשמוע כלי נגינה.
בסתיו של 2008, Y-Love הוציא לאור את אלבום הסולו הראשון שלו שבאורך מלא, "This Is Babylon" (זה בבל). בביקורת במגזין ההיפ הופ "XXL" נכתב על האלבום כי הוא "מאזן בין רוחניות יהודית בחרוזים לבין פרשנות פוליטית בניסיון להפיץ את המסר [של Y-Love] של אחדות עולמית".
ב-2011 יצא מיני אלבום שלו בשם "See Me" (ראה אותי) (בהפקה על ידי Diwon) והופיע בדף של "אלבומים חדשים שראויים לציון" בעמוד הראשון של הדף ב-iTunes היפ הופ. הקליפ עבור הסינגל "This Is Unity" (זוהי אחדות) מהמיני אלבום שלו כונה "מדהים" על ידי מגזין המוזיקה החודשי, "URB". גם שמו של האלבום הקרוב של Y-Love, שמתוכנן לצאת במהלך שנת 2012, (אנחנו ב-2024 חברים) הוא "This Is Unity".
סגנון אומנותי

Y-Love בדרך כלל כותב את החרוזים שלו באמצעות אלתורים רבים. "אתה מאלתר ומחכה עד שמשהו טוב יוצא", הוא אומר.
Y-Love הופיע בשנת 2009 בכתבה של עיתון השבוע היהודי "36 מתחת 36", הרשימה השנתית של 36 יהודים בולטים מתחת לגיל 36. "אני משתמש בהיפ הופ כדי לרומם", הצהיר Y-Love. "זה מה שאני עושה".
אלבומים

| תאריך יציאה | אלבום | לייבל |
| --- | --- | --- |
| 14 באפריל 2008 | Count It (ספירה) (יורי ליין יחד עם Y Love) | Modular Moods/Shemspeed |
| 27 באוקטובר 2008 | This Is Babylon | Modular Moods/Shemspeed |
| 14 במאי 2010 | The Change (מיני אלבום, בשיתוף של דיסקרייב) | Modular Moods/Shemspeed |
| 17 במאי 2011 | See Me | Shemspeed |
הערות שוליים

↑  צביקה קליין, בריטניה, אוי ויי Y-Love איז גיי - זמר הראפ החסידי השחור יוצא מהארון ועזב את הדת, באתר nrg‏, 6 באפריל 2013
| --- | --- |
בקרת זהויות :  MusicBrainz: d13242d9-aa6a-4bfe-b1cd-6fa499514737
אבי וייס (רב)

| --- | --- |

 לידה:  24 ביוני 1944 (בן 80) 
 מדינה:  ארצות הברית 
 השכלה:  ישיבת רבינו יצחק אלחנן 
 מקום פעילות:  ניו יורק
 השתייכות:  אורתודוקסיה פתוחה
 
אַבְרָהָם חַיִּים יוֹסֵף הַכֹּהֵן (אָבִי) וַיְס (נולד ב-24 ביוני 1944) הוא רב אמריקאי המשתייך לזרם האורתודוקסיה הפתוחה, תת-זרם ליברלי ביותר בתוך האורתודוקסיה המודרנית. עמד בראש בית הכנסת "המכון העברי ריברדייל" שברובע הברונקס בניו יורק והיה נשיא ומייסד ישיבת חובבי תורה.
ביוגרפיה

נולד בניו יורק, בנם של הרב משה ומרים וייס.
בשנת 1964, היה מראשוני הפעילים שהצטרפו ליעקב בירנבאום במאבק למען יהודי ברית המועצות, והיה ממייסדי ארגון הסטודנטים SSSJ (Students Struggle for Soviet Jewry). מאז ועד שנות ה-90 הפגין עבור מטרות יהודיות וישראליות רבות בארצות הברית ובעולם. אחת מההפגנות הידועות הייתה נגד המנזר הכרמליתי במחנה ההשמדה אושוויץ. במהלך מלחמת המפרץ הפגין נגד שר החוץ המערב גרמני הנס-דיטריך גנשר שביקר בישראל.
וייס משתייך לצד הליברלי של זרם האורתודוקסיה המודרנית. הוא מכנה את שיטתו "אורתודוקסיה פתוחה". מאז שנות השבעים והשמונים של המאה העשרים הפך בית הכנסת שלו למוקד משיכה בימי חג ומועד גם למאות ישראלים חילוניים שהתגוררו בריברדייל וסביבתה[דרוש מקור]. הוא תומך במעורבות רבה יותר של נשים בתחומים שבציבור האורתודוקסי שמורים לגברים, כגון תפילת נשים ופסיקת הלכה בידי נשים. ביוני 2009 הסמיך הרב וייס את תלמידתו, שרה הורביץ, לתואר "מהר"ת" (מנהיגה הלכתית רוחנית תורנית). בפברואר 2010 שינה את התואר ל"רבה" ("Rabba"). בעקבות ביקורת ציבורית שנמתחה על המהלך התחייב וייס שלא יסמיך תלמידות נוספות לתואר זה. בנוסף, הוא הקים ישיבה מתחרה לישיבה יוניברסיטי בשם "ישיבת חובבי תורה".
בשנת 2013 הודיעה הרבנות הראשית לישראל שלא תקבל עדות שלו על יהדות ומצב משפחתי של אדם, בנימוק שקיים ספק ביחס ל"מידת מחויבותו להלכה היהודית הנהוגה והמקובלת". הרבנים דוד סתיו, שלמה ריסקין, יהודה גלעד ואחרים התייצבו לצדו של הרב וייס. בעקבות הסערה שהתעוררה ולאחר מאבק משפטי, הודיעה הרבנות הראשית לרב וייס שתכיר במסמכים החתומים על ידו.
ביוני 2013 פרש מתפקיד נשיא ישיבת חובבי תורה וביולי 2015 פרש גם מתפקיד רב בית הכנסת שייסד. "האורתודוקסיה הפתוחה" הוכרזה כתנועת כפירה על ידי מועצת גדולי התורה באמריקה ומרכז רבני אירופה.
הערות שוליים

↑  הרבה (מהר"ת) שרה הורוביץ-החלום הפך למציאות באתר קולך
↑  "“Rabba” Sara Hurwitz Rocks the Orthodox", מתוך אתר heebmagazine
↑  קובי נחשוני, הרב סתיו נגד הרבנות: להכיר ברב אבי וייס, באתר ynet, 2 בינואר 2014
↑  עו"ד אסף בנמלך, רצף התכתבויות סביב סוגיית ההכרה ברב אבי וייס, באתר נאמני תורה ועבודה, ‏נובמבר 2013
↑   יאיר אטינגר, הרבנות הראשית שינתה את עמדתה: תכיר ברב הליברלי־אורתודוקסי אבי וייס, באתר הארץ, 16 בינואר 2014
↑  כתבה על הודעת הפרישה מבית הכנסת
| --- | --- |
בקרת זהויות :  NLI: 987007269842405171  GND: 136724825  ISNI: 0000 0000 3116 7218  LCCN: n88152168  VIAF: 40932028   WorldCat (עם VIAF): 40932028 
ערך זה הוא קצרמרבנושא אישים. אתם מוזמנים לתרום לוויקיפדיה ו.
Yabancı

"Yabancı" (באנגלית: "Foreign"; ובעברית: "זָר") הוא שיר שהוקלט על ידי הזמרת-יוצרת הטורקייה סילה, מתוך אלבום האולפן החמישי שלה, Yeni Ay (2014). השיר יצא לאור ב-3 ביוני 2014, בהוצאת חברת התקליטים סוני מיוזיק אנטרטיינמנט כסינגל השני מתוך האלבום.
השיר הגיע למקום הראשון בטורקיה טופ 20, בדומה לסינגל הקודם, "Vaziyetler".
רקע וכתיבה

השיר נכתב על ידי סילה לבדה והופק על ידי אפה בהאדיר, שהייתה אחראית להפקה של הלהיט "Vaziyetler". "Yabancı" כשמו, מדבר על אנשים זרים כביכול ובו סילה מתארת מצבים כואבים ועגומים בחייו של בן האדם, בדומה לתיאורים שעשתה בשיר "Vaziyetler", שיצא כסינגל המוביל מתוך האלבום.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10 מיליון השמעות.
וידאו קליפ

הווידאו קליפ הנלווה של "Yabancı" הועלה לערוץ היוטיוב של סילה ב-3 ביוני 2014, ביום יציאתו כסינגל. בתחילתו, ניתן לראות את סילה כשהיא מתהלכת לבדה בחדרי ביתה. בהמשך, ניתן לראותה כשהיא יושבת מחוצה לו, תוך שמסביבה ישנם מי גשמים ומזרקה שמתיזה מים לכל עבר.
נכון לאוגוסט 2023 עומד מונה הצפיות של הקליפ על למעלה מ-75 מיליון צפיות.